
TRABALLO FIN DE ESTUDO

Normas para o proceso de presentación e defensa





Antes do inicio do acto de presentación e/ou defensa do traballo, a secretaría do Tribunal informa as persoas asistentes que se vai dar inicio e que consiste nun acto académico. 

Logo procede á presentación do proxecto indicando:

Título
Alumnado participante
Titor/a

A continuación indica que o dito proxecto vai ser xulgado por un Tribunal integrado polo profesorado que corresponda, actuando como secretario/a quen corresponda e como presidente/a quen corresponda. 

No caso da presentación, o acto remata cando remata esta.

No acto de defensa, o/a secretario/a, unha vez realizada a presentación do acto, pasa a palabra ao alumno/a, e unha vez rematada a defensa, o/a secretario/a do Tribunal informa os presentes que o Tribunal procederá a realizar as preguntas e observacións que estime oportunas. Procédese seguindo unha orde acordada de antemán na que a presidencia do Tribunal tomará a palabra en último lugar. Se así o solicitase, o/a titor/a intervirá antes de que o fagan os integrantes do Tribunal, se ben sempre resulta aconsellable darlle a palabra por pura cortesía.

O alumnado avaliado deberá responder as preguntas do Tribunal, analizar as suxestións realizadas ou os comentarios que estime oportunos. 

Rematada a quenda de intervencións, o/a secretario/a pide aos presentes que abandonen a sala para que o Tribunal delibere, indicando o momento en que a cualificación estará dispoñible (ben ese mesmo día, ben ao día seguinte, segundo o tempo dispoñible e as deliberacións que sexan necesarias).

